Document ID: 31996R1381

KOMISSION ASETUS (EY) N:o 1381/96,
annettu 17 päivänä heinäkuuta 1996,
kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1), sellaisena kuin se on viimeksi muutettuna asetuksella (EY) N:o 2801/95 (2), ja erityisesti sen 4 artiklan 4 kohdan ja 6 artiklan 2 kohdan,
sekä katsoo, että
komission asetuksessa (ETY) N:o 1859/82 (3), sellaisena kuin se on viimeksi muutettuna asetuksella (ETY) N:o 3549/92 (4), vahvistetaan yhteisön maatalouden kirjanpidon tietoverkon tarkastelualueeseen kuuluvien kirjanpitotilojen taloudellisen koon kynnys sekä eri tilikausien aikana piiriä kohden valittavien kirjanpitotilojen määrä; edellä mainittu asetus on syytä muuttaa vahvistamalla kirjanpitotilojen taloudellisen koon kynnys Itävallan, Suomen ja Ruotsin osalta kirjanpidon tarkasteluverkon täydentämiseksi kyseisten maatilojen osalta; lisäksi olisi vahvistettava piiriä kohden valittavien kirjanpitotilojen määrä tilikauden 1995 ja sitä seuraavien tilikausien aikana edellä mainittujen jäsenvaltioiden sekä Espanjan ja Portugalin osalta, ja
tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1859/82 seuraavasti:
1. Korvataan 2 artikla seuraavasti:
"2 artikla
Asetuksen N:o 79/65/ETY 4 artiklassa tarkoitettu taloudellisen koon kynnys tilikaudella 1995, joka käsittää 12 peräkkäistä kuukautta, joista ensimmäinen 1 päivän tammikuuta 1995 ja 1 päivän heinäkuuta 1995 välisenä aikana, sekä sitä seuraavina tilikausina EKY:inä komission päätöksen 85/377/ETY (*) liitteen III mukaisesti, vahvistetaan seuraavasti:
TAULUKON PAIKKA
(*) EYVL N:o L 220, 17.8.1985, s. 1".
2. Korvataan asetuksen (ETY) N:o 1859/82 liite I tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan tilikaudesta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä heinäkuuta 1996.

Labels: 18
19
6